Placuit adque convenit inter nos de nostro alodo quod nos escangiare debemus, Ratboldus cum uxore sua Suficia entores. Ego donno Maiolo abate dono vobis vinea que est sita in pago Matisconense, in agro Ainacense, ubi in villa Cavaniaco vocat; terminat de uno latus terra Sancti Benedicti, de alio latus terra Leotgerio, de uno front via pullica, de alio front gutta currente; abet in longo perticas XI de uno front, in lado perticas V, in alio front IIII et dimidia. Et dono vobis campo in ipsa villa; terminet de uno latus terra Sancti Petri, de alio latus via pullica, de uno front terra Bosono, de alio front terra Engelborc; abet in longo perticas XII de uno front, in lado perticas VIII, de alio front IIIIor et pedes IIII. Infra istas terminaciones vel perticationes, totum ad integrum vobis dono, in loco escangio, et faciatis post isto die quidquid facere volueritis in omnibus. Si quis vero nullum contradicentem, si ego ipsius au ullus omo tentare voluerit, de auro libera uncia I componat. Actum Brionno marcato. S. donno Maiolo, qui escangio isto fierit.